Viskupič, Marián, poslanec NR SR (2021-11-30):
Ďakujem pekne za slovo. Vážený pán predsedajúci, vážený pán guvernér, kolegynky, kolegovia, dovoľte mi pár slov teda ku prednesenej správe o finančnej stabilite. V prvom rade chcem veľmi pekne poďakovať pánovi guvernérovi a samozrejme celému tímu Národnej banky Slovenska, ktorá teda pripravila správu, či už tú májovú, o ktorej teraz rokujeme, alebo, samozrejme, už tú aktuálnu novembrovú. No čo sa týka správy, je veľmi dobré, že vlastne všetko, čo odznelo smerom k minulosti, sú v podstate veľmi dobré správy. Správy, ktoré hovoria, že v tejto finančnej oblasti sme veľmi dobre krízu zvládli a to je veľmi pozitívne. Čiže ja len prejdem tých pár vecí. Odklad splátok, myslím si, že to bolo fakt jedno z kľúčových opatrení na pomoc v koronakríze. Áno, tie obavy tam boli. Myslím, že sme ich mali všetci a veľmi chcem oceniť, ako veľmi presne to Národná banka monitorovala. Mali ste, myslím, šesť kôl prieskumov, ktoré priebežne teda to monitorovali a tie výsledky aj nám dávali tú istotu, že sa to vyvíja dobre, že to percento proste nerozplácania sa je veľmi malé. Takže veľmi dobrá správa. Myslím si, že to ocenili aj ľudia a je to v poriadku, že to funguje a fungovalo. Takisto štátom garantované úvery, áno, mali taký veľmi váhavý začiatok, ale nakoniec si myslím teda, že tých takmer miliarda poskytnutých úverov je dobrý výsledok. Takisto je veľmi dobré, že to percento zlyhaných úverov je veľmi nízke. Tu by som si dovolil pánovi guvernérovi položiť jednu otázku, že ako to teda vyzerá pre ďalšie obdobie, či to nízke percento zlyhaných úverov predpokladajú aj do budúcna alebo či tie riziká sú vyššie aj vzhľadom k tomu, že teda nás trápi tretia vlna. Ďalšia dobrá správa, banky. Skutočne banky sú v dobrej kondícii. Veľmi rád to čítam, veľmi rád to počujem. Možno to nie je až tak populárna téma pre ľudí, ale banky sú skutočne chrbtovou kosťou ekonomiky, či už v tej podnikovej sfére, alebo aj teda vo sfére občanov. A to, že dokázali alebo dokážu tou krízou preplávavať vo veľmi dobrom stave, je pre nás všetkých dobrá správa. Bola, bola deba, bola teda, časť správy bola aj o poisťovniach, čiže takisto aj tam si vieme dať háčik, že aj ten poistný trh to celé zvládol a vyzerá, že je to v poriadku. Veľmi rád som, že sa teda správa týkala nielen teda toho popisu minulosti, ale aj pohľadu do budúcnosti. Tu tiež veľká pochvala Národnej banke a pánovi guvernérovi, ktorý toto pri všetkých tých správach aj pri všetkých ďalších veciach, kde sa s ním aj stretneme ako výbor pre financie a rozpočet, vždy je aj ten pohľad dopredu. To je, to je veľmi, veľmi dôležité. Áno, mohol sa pán guvernér pozrieť len dozadu, veď o tom je tá správa, ale je fajn, že teda otvoril aj to, čo nás čaká, čomu čelíme a čomu budeme čeliť v najbližšej budúcnosti. No a tu by som sa teda chcel tiež párkrát spýtať. Takže pán guvernér sa tomu, aj spomenul, aj trošku vyhol. Áno, kríza sa zvládla, aj na tej podnikovej úrovni ekonomika rastie. Do ekonomiky prišli problémy paradoxne spôsobené práve tým rastom, že logistické reťazce nestíhajú tomu, tomu dopytu, že rôzne materiály, či už čipy alebo sa hovorí o horčíkovej kríze, čiže tieto všetky veci sa nejak dostali do, do, do pozornosti a oni rezultujú vo zvyšovanie cien. Pán guvernér spomínal teda výrazné zvyšovanie cien v bývaní, ale vidíme to v stavebníctve, vidíme to vo všetkých ďalších sektoroch a potom už je odtiaľto slovo že inflácia a tu by som sa chcel pána guvernéra spýtať, už keď ho tu máme, aký je teda pohľad či už Národnej banky Slovenska alebo, samozrejme, teda hlavne Európskej centrálnej banky? Ako teda vnímajú infláciu v tomto roku? Aký je pohľad pre najbližšie obdobie? Hovorilo sa, že bude krátkodobé, ale mám pocit, že stále viac to vyzerá, že nás bude trápiť dlhšie obdobie. Takže to, to, keby mohol pán guvernér pár slov k tomu povedať. Myslím, že čo sa týka bývania, to bolo povedané a som tiež rád, že to tu zaznelo, aby aj ľudia boli opatrní, či už kvôli tomu, že to splácanie sa stále viac posúva do dôchodkového veku, či už vďaka tým, áno, tým pocitom, že rastú príjmy, tak ešte zvýšime úver. Toto všetko je potenciálne rizikové a môže spôsobiť problém potom, ako spomínal aj pán poslanec. Inak vyzerá hypotéka 200-tisícová pri 0,3-percentnom úročení, inak by vyzerala pri dvojpercentnom. Som tiež veľmi rád, že to zaznelo. A ešte posledná otázka. Áno, aj ja vnímam zelen, zelenšia ekonomika. Je to, myslím si, že jedna z najväčších výziev pre budúcnosť vôbec teda, ako, ako nastaviť nielen ekonomiku, ale celé fungovanie ľudstva viac udržateľne smerom ku prírode. Okej, vnímam, že aj Európska centrálna banka sa tomuto venuje. Tu možno tak zasa by som chcel počuť názor pána guvernéra, že mám pocit, že tá Európska centrálna banka by sa možno mohla viac venovať tej inflácii a možno menej tej zelenej ekonomike. Trošku mi to príde, že to je asi viac úloha možno pre iné inštitúcie ako pre Európsku centrálnu banku, ale možno sa mýlim, takže pán guvernér asi vysvetlí. Veľmi pekne ďakujem, ešte raz za, za, za správu a, a teda tak už dopredu nejak za odpovede. Ďakujem pekne. Ďakujem pekne za pozornosť.